05/03/2015 | Administración LocalMunicipal
Ferrol
Facenda e Patrimonio
Aprobación definitiva da Ordenanza do prezo público de actividades culturais 2015

EDICTO O día 26/02/2015 aprobouse, por acordo plenario, a imposición e ordenación da Ordenanza xeral reguladora do prezo público de actividades culturais do Concello de Ferrol. A redacción dos artigos da ordenanza é como segue: “Artigo 1.–Fundamento. No uso das facultades conferidas polo artigo 127 do texto refundido da Lei reguladora de facendas locais, aprobado polo Real decreto lexislativo 2/2004, de 5 de marzo, o Concello de Ferrol poderá establecer e esixir prezos públicos que se regularán polo disposto nos artigos 41 e seguintes do citado texto refundido, pola Lei 8/1989, de 13 de abril, de taxas e prezos públicos e polo preceptuado nesta Ordenanza. Artigo 2.–Obxecto. Constitúe o feito impoñible deste prezo público a prestación dos servizos correspondentes á inscrición e/ou participación en cursos, obradoiros, xornadas, seminarios e actividades de carácter cultural organizados pola concellería de Cultura do Concello de Ferrol. Artigo 3.–Obrigados ao pago. Estarán obrigados ao pago dos prezos públicos as persoas que se matriculen nos cursos. Nos casos de minoría de idade ou non emancipación, serán contribuíntes os seus pais, titores ou representantes legais. Artigo 4.–Contía. Tendo en conta o carácter cultural das actividades así como o seu interese público, prevese a fixación dun prezo público por cuantía inferior ao coste do servicio. As tarifas deste prezo público oscilarán entre as seguintes: a) Obradoiro ou Escola de Teatro: – Matrícula: – Alumnos de 3 a 13 anos (curso completo de 1 hora semanal ): 29,17 €. – Alumnos de 14 a 17 anos (curso completo de 2 horas semanais): 33,34 €. – Alumnos de 61 anos en diante (curso completo de 2 horas semanais): 33,34 euros. – Alumnos de 18 a 60 anos (curso completo de 4 horas semanais): 41,67 €. – Alumnos de 18 anos en diante (curso completo de 2 horas semanais), para os grupos específicos de muller, deportivos, empresariais, docentes, homes e mulleres no que se terán en conta unha serie de obxectivos e a súa motivación, 27,78 €. b) Obradoiro de Cerámica, para todos os niveis: – Matrícula: de 20 € c) Obradoiro de Gravado, para todos os niveis: – Matrícula: de 20 € d) Cursos monográficos. – Matrícula: – De 20 horas ou fracción ata 39 horas: 40 € – De 40 horas ata 59 horas: 60 € – De 60 horas de 89 horas: 90 € – De 90 horas ou máis: 140 € Artigo 5.–Reducións. Establécese unha redución do 25% nas cotas a satisfacer nos casos de familia numerosa empadroada no Concello de Ferrol, acreditando debidamente esta circunstancia. Artigo 6.–Normas de xestión. A obriga de pagar o Prezo Público regulado nesta ordenanza nace no momento en que se inicia a prestación do servizo ou a realización da actividade. O pago do prezo público realizarase coa formalización da inscrición, mediante ingreso nas contas habilitadas a tal efecto nas entidades colaboradoras autorizadas polo Concello de Ferrol. Naqueles supostos nos que a Xunta de Goberno Local acorde ou estableza o pago mensual do prezo público este deberá realizarse, mediante domiciliación bancaria, nas contas habilitadas a tal efecto polo Concello de Ferrol. Neste último caso, os suxeitos pasivos deberán autorizar a dita domiciliación. Disposición final A presente Ordenanza entrará en vigor e comezará a aplicarse o día seguinte ao da publicación do seu texto íntegro no Boletín Oficial da Provincia, permanecendo vixente en tanto non se acorde a súa modificación ou derrogación expresa.”. O que se fai público para xeral coñecemento, podendo interpoñerse recurso contencioso-administrativo contra o presente acordo no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso-Administrativo do Tribunal Superior de Xustiza de Galicia. Ferrol, 3 de marzo de 2015. O concelleiro delegado da Área de Economía, Facenda e Recursos Humanos Asdo.: Alejandro Langtry Caínzos